புரோடாக்டினியம்(IV) குளோரைடு

புரோடாக்டினியம்(IV) குளோரைடு  (Protactinium(IV) chloride) என்பது PaCl4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். புரோடாக்டினியமும் குளோரைடும் சேர்ந்து இந்த ஆக்டினியம் ஆலைடு உருவாகிறது. நாற்கோண படிக அமைப்பின் மஞ்சள்-பச்சை நிறப் படிகமாக  புரோடாக்டினியம்(IV) குளோரைடு காணப்படுகிறது.

தயாரிப்பு
புரோடாக்டினியம்(V) குளோரைடை ஒடுக்க வினைக்கு உட்படுத்தி புரோடாக்டினியம்(IV) குளோரைடை தயாரிக்கலாம்.

2 PaCl5 + H2 -> 2 PaCl4 + 2 HCl
3 PaCl5 + Al -> 3 PaCl4 + AlCl3

புரோடாக்டினியம்(IV) ஆக்சைடை ஆலசனேற்ற வினைக்கு உட்படுத்தி குளோரினேற்றம் செய்தும்  இதை தயாரிக்கலாம்:

PaO2 + 2 CCl4 -> PaCl4 + 2 COCl2

வெற்றிடத்தில் 500 பாகை செல்சியசு வெப்பநிலையில் புரோடாக்டினியம் ஆக்சி குளோரைடை சிதைவு வினைக்கு உட்படுத்தியும் புரோடாக்டினியம்(IV) குளோரைடை தயாரிக்கலாம்:

2 PaOCl2 -> PaCl4 + PaO2

பண்புகள்
புரோடாக்டினியம்(IV) குளோரைடு நீருறிஞ்சும் படிகத் திடப்பொருளாகும். வெற்றிடத்தில் 400 °செல்சியசு வெப்பநிலையில் இது பதங்கமாகும். வலுவான கனிம அமிலங்களில் கரைந்து பச்சை நிற கரைசல்களை உருவாக்கும். அசிட்டோ நைட்ரைலுடன் சேர்ந்து சிக்கலான PaCl4·4CH3CN அணைவுச் சேர்மத்தைக் கொடுக்கிறது. I41/am இடக்குழு எண். 141) என்ற இடக்குழுவில்  a = 837.7 பைக்கோமீட்டர், c = 747.9 பைக்கோமீட்டர் என்ற அளவுருக்களுடன்  யுரேனியம்(IV) குளோரைடு வகை படிகக் கட்டமைப்புடன் இச்சேர்மம் ஒரு நாற்கோணப் படிக அமைப்பைக் கொண்டுள்ளது. of the uranium(IV) chloride type.

மேற்கோள்கள் 

புரோடாக்டினியம் சேர்மங்கள்
குளோரைடுகள்